## Odluka o umjetničkim ostvarenjima koja su uvjet za izbor u znanstveno-nastavno zvanje docent, izvanredni profesor i redoviti profesor

### NN 57/2001 (27.6.2001.), Odluka o umjetničkim ostvarenjima koja su uvjet za izbor u znanstveno-nastavno zvanje docent, izvanredni profesor i redoviti profesor

# REKTORSKI ZBOR VISOKIH UČILIŠTA

924

Na teme­lju članka 127. Zakona o visokim učilištima (»Narodne novine«
br. 59/96 – pročišćeni tekst) Rektorski zbor visokih učilišta Republike
Hrvatske na 4. sjednici u akademskoj 2000./2001. godini održanoj 2. trav­nja
2001. godine pod točkom 2. dnevnog reda donosi

if !supportEmptyParas endif

## ODLUKU

### O UMJETNIČKIM OSTVARENJIMA KOJA SU UVJET ZA IZBOR U ZNANSTVENO-NASTAVNO ZVANJE DOCENT, IZVANREDNI PROFESOR I REDOVITI PROFESOR

I.

Uvjeti i kriteriji za izbor u umjetnička znanstveno-nastavna zva­nja
redoviti profesor, izvanredni profesor i docent teme­lje se na odredbama Zakona
o visokim učilištima (»Narodne novine« br. 59/96. – pročišćeni tekst) i to na:

1. umjetničkoj djelatnosti

a) koja je bila predstav­ljena javnosti;

b) koja nije bila predstav­ljena javnosti, ali je mogu vrednovati
predstavnici određene umjetničke struke;

2. pedagoškoj djelatnosti kandidata i ­nje­govom uspjehu u umjetničkoj
pedagogiji (ukoliko je riječ o kandidatima koji takvu aktivnost mogu
dokumentirati).

II.

Značajna i za izbor u umjetnička znanstveno-nastavna zva­nja (redoviti
profesor, izvanredni profesor i docent) relevantna umjetnička djelatnost
ostvarena – kada se radi o unapređe­nju – u razdob­lju od izbora kandidata u
pos­ljed­nje zva­nje, određuje se na osnovi dokumentiranih navoda. Takvu
djelatnost predstav­ljaju:

1. glazbeni nastupi na koncertima ili u kazalištu, snima­nja za radio,
televiziju i diskografske kuće, izvedbe autorskih djela na koncertima ili u
kazalištu, glazbena autorska izda­nja, afirmacija u umjetničkoj pedagogiji;

2. samostalne i skupne izložbe, zastup­ljenost u stalnim postavama u
muzejsko-galerijskim ustanovama, javni spomenici i skulpture, javnosti dostupne
zidne slike, ilustracije k­njiga, oprema k­njiga, izda­nja grafičkih mapa,
drugi oblici grafičke opreme i video art;

3. javni glumački, recitatorski, pantomimski, baletni i plesni nastupi u
kazalištu, na filmu, radiju i televiziji, izvedene redate­lj­ske zamisli, režije,
scenografije, kostimografije, dramski projekti za kazalište, radio, film i
televiziju, redate­ljski, snimate­ljski i montažerski radovi na filmu,
televiziji i videu;

4. izvedeni ili neizvedeni (a nagrađeni ili objav­ljeni) projekti iz
područja arhitekture i urbanizma (prema prethodnoj odluci u onim arhitektonskim
disciplinama koje pripadaju ovom Matičnom povjerenstvu) te oblikova­nja
hortikulturnih površina, izrade re­gionalnih urbanističkih planova, izvedeni
ili neizvedeni projekti unutraš­nje arhitekture, oblikova­nja upotrebnih
predmeta i vizualnih poruka.

III.

Istaknuti umjetnici mogu se i bez iskustva u umjetničko/pedagoškoj
djelatnosti izabrati i izravno u umjetničko znanstveno-nastavno zva­nje
redoviti profesor, ukoliko su se afirmirali iznimnim umjetničkim ostvare­njima
ili postali dobitnicima nekih od značajnijih nacionalnih ili međunarodnih
nagrada, odnosno prizna­nja.

IV.

Redoviti profesor, izvanredni profesor ili docent metodike (metodika
muzičke nastave, odnosno metodika likovne kulture) mora imati:

1. završenu odgovarajuću umjetničku akademiju;

2. javno umjetničko djelova­nje ili odgovarajući doktorat znanosti;

3. više­godiš­nje pedagoško iskustvo;

4. objav­ljene radove iz područja metodike, pedagogije ili teorije
glazbene, odnosno likovne umjetnosti.

V.

Ova Odluka stupa na snagu danom objave u »Narodnim novinama«.

Urbroj: 2158-60-08-01-96
Osijek, 3. trav­nja 2001.

Predsjednica
Rektorskog zbora
**prof. dr. sc. dr.h.c. Gordana Kralik,** v. r.

if !supportEmptyParas endif

Odluka, NN 57/2001-924